1. ΚΑΝΟΝΙΣΤΙΚΟΝ ΔΙΑΤΑΓΜΑ της 20Απρ./9 Μαΐου 1944 Περί ιδρύσεως Ταμείου Επικουρικής Ασφαλίσεως Εργατοτεχνιτών Υαλουργών. Έχοντες υπ’ όψει τας διατάξεις του άρθρ. 7 του υπ’ αριθ. 912/42 Ν.Δ/τος «περί τροποποιήσεως και συμπληρώσεως διατάξεων τινών της Ασφαλιστικής Νομοθεσίας», απεφασίσαμεν και διατάσσομεν: Άρθρ.1.-Ο ήδη υφιστάμενος και λειτουργών δυνάμει των από 15 Ιουλ. 1937 και 31 Αυγ. 1938 Συλλογικών συμβάσεων εργασίας λογαριασμός υπέρ των εργατοτεχνιτών υαλουργών, αποτελεί από της ισχύος του παρόντος Νομικόν Πρόσωπον Δημοσίου Δικαίου υπο τον τίτλον «Ταμείον Επικουρικής Ασφαλίσεως Εργατοτεχνιτών Υαλουργών» εδρεύον εν Αθήναις και υπαγόμενον εις την εποπτείαν και τον έλεγχον του Υπουργείου Εργασίας. Άρθρ.2-Σκοπός του Ταμείου είναι η χορήγησις εφ’ άπαξ ή περιοδικών επικουρικών παροχών εις τα κατά το επόμενον άρθρον ασφαλιζόμενα πρόσωπα εις περίπτωσιν αναπηρίας , ατυχήματος και γήρατος, ως και εις τα μέλη οικογενείας αυτών, εις περίπτωσιν θανάτου του προστάτου αυτών ησφαλισμένου ή συνταξιούχου. Άρθρ.3.-1.Εις την ασφάλισιν του παρόντος υπάγονται υποχρεωτικώς δι’ επικουρικήν τοιαύτην οι παρά τω Ιδρύματι Κοινωνικών Ασφαλίσεων κατά κυρίαν ασφάλισιν ασφαλιζόμενοι εργατοτεχνίται υαλουργοί. 2.Πάσα αμφισβήτησις περί την υπαγωγήν εις την δια του Ταμείου ασφάλισιν λύεται δι’ αποφάσεως του Υπουργού Εργασίας. Άρθρ.4-1.Το Ταμείον διοικείται υπό 7μελούς Διοικητικού Συμβουλίου αποτελουμένου: α)Εκ δύο ανωτέρων υπαλλήλων του Υπουργείου Εργασίας, εξ ων ο είς ως Πρόεδρος. β)Εκ δύο αντιπροσώπων των εργοδοτών. γ)Εκ τριών αντιπροσώπων των ησφαλισμένων, υποδεικνυομένων υπο της Εθνικής Συνομοσπονδίας Εργατών Ελλάδος. 2.Άπαντα τα μέλη του Διοικητικού Συμβουλίου διορίζονται δι’ αποφάσεως του Υπουργού Εργασίας, δημοσιευομένης εις την Εφημερίδα της Κυβερνήσεως. 3.Εις την αρχήν εκάστου έτους εκλέγεται μεταξύ των μελών του Διοικητικού Συμβουλίου ο Αντιπρόεδρος αυτού. Κατά την πρώτην εφαρμογήν του παρόντος η εκλογή του Αντιπροέδρου ενεργηθήσεται κατά την πρώτην συνεδρίασιν του Διοικ. Συμβουλίου. 4.Χρέη Γραμματέως του Διοικητικού Συμβουλίου εκτελεί είς των υπαλλήλων του Υπουργείου Εργασίας, οριζόμενος υπό του Υπουργού Εργασίας. 5.Μέχρι της κατά τας διατάξεις του παρόντος συγκροτήσεως του Δ. Συμβουλίου του Ταμείου την Διοίκησιν αυτού θα ασκή το Διοικητικόν Συμβούλιον του κατά την από 31/8/38 συλλογικήν σύμβασιν εργασίας, λογαριασμού υπέρ των εργατοτεχνιτών υαλουργών. Άρθρ.5-Πόροι του Ταμείου είναι: α)Εισφορά των ησφαλισμένων ίση προς τα 3% επί των πάσης φύσεως απολαυών αυτών. β)Ισόποσος προς την εισφοράν των ησφαλισμένων συνεισφορά των εργοδοτών αυτών. γ)Οι τόκοι των Κεφαλαίων και αι πάσης φύσεως πρόσοδοι της περιουσίας του Ταμείου. δ)Πάσα πρόσοδος προερχομένη εκ χαριστικής αιτίας. Άρθρ.6-Δια του Καταστατικού του Ταμείου όπερ θέλει εγκριθή κατά την διαδικασίαν του άρθρ. 59 του Α.Ν. της 11 Νοεμ. 1935 «περί οργανισμού του Υπουργείου Εργασίας» ως τούτο αυθεντικώς ηρμηνεύθη δια του άρθρ. 1 του Α.Ν. υπ’ αριθ. 694/1937 «περί αυθεντικής ερμηνείας, συμπληρώσεως και τροποποιήσεως διατάξεων τινών της ασφαλιστικής Νομοθεσίας», θέλουσιν ορισθή: α)Ο τρόπος της διοικήσεως και αι δαπάναι αυτής, ως και η εκπροσώπησις του Ταμείου. β)Ο τρόπος της εισπράξεως, διαχειρίσεως και διαθέσεως των πόρων του Ταμείου και της εξασφαλίσεως και τοποθετήσεως εν γένει των Κεφαλαίων του Ταμείου. γ)Αι προϋποθέσεις ας δέον να πληρούν  τα υπαγόμενα εις την ασφάλισιν πρόσωπα, ίνα  τύχωσιν παροχών, το ποσόν τούτων ο κύκλος  των προστατευομένων υπό του ησφαλισμένου  ή συνταξιούχου προσώπων, ο τρόπος της ασφαλιστικής αναγνωρίσεως της προϋπηρεσίας των ησφαλισμένων    και     της      καταβολής   των    δια την (Αντί της σελ. 451) Σελ. 451(α) 250-069 Ταμείο Επικουρικής Ασφαλίσεως Εργατοτεχνιτών Υαλουργών 39.Η.θ.1 αναγνώρισιν ποσών, ως και οι υπόχρεοι της καταβολής τούτων. δ)Πάσα άλλη λεπτομέρεια αναγκαία δια την εκπλήρωσιν του σκοπού του Ταμείου. 2.Πάσα τροποποίησις του Καταστατικού ή οργανωτικών διατάξεων του περί ου το παρόν Δ/γμα του Ταμείου ενεργείται κατά την διαδικασίαν του άρθρ. 59 του Α.Ν της 11 Νοεμ. 1935 περί Οργανισμού του Υπουργείου Εργασίας, ως τούτο αυθεντικώς ηρμηνεύθη δια του άρθρ. 1 του Α.Ν. υπ’ αριθ. 694/1937 «περί αυθεντικής ερμηνείας, συμπληρώσεως και τροποποιήσεως διατάξεων τινών της Ασφαλιστικής Νομοθεσίας». 3.Μέχρι της εγκρίσεως του κατά το παρόν άρθρον Καταστατικού του Ταμείου θέλει ισχύση ο Κανονισμός λειτουργίας του λογαριασμού υπέρ των εργατοτεχνιτών υαλουργών, ο εγκριθείς δια της υπ’ αριθ. 35146/30/8/1941 αποφάσεως του Υπουργού Εργασίας, ως ετροποποιήθη και συνεπληρώθη μεταγενεστέρως. Άρθρ.7.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.